Slovio

Slovio je pisani i govorni umjetni jezik, kojeg je stvorio lingvista Mark Hučko. Slovio je međunarodni pomoćni jezik stvoren kao pomoć znalcima (govora i pisanja) slavenskih jezika u međusobnom sporazumijevanju.

Sloviova gramatička načela slična su kao u esperantu (unificirana imenica, pridjevski i glagolski nastavci, bez sklonidbe). Međutim, rječnik je izveden iz najzajedničkijih riječi slavenskih jezika. Prema Hučku, slovio je razumljiv broju od preko 400 miliona ljudi širom svijeta, bez prethodnog učenja tog jezika.

Ime slovio dolazi iz praslavenskog jezika i znači "riječ" (a taj je oblik zadržao u savremenom bosanskom, srpskom, hrvatskom, češkom, ruskom i ukrajinskom jeziku).

Do augusta 2005., rječnik slovio sadrži 30.000 riječi.

 Abeceda 

Slovio rabi, manje ili više, latinično pismo:

a b c cx d e f g gx h hh i j k l m n o p q r s sx t u v z zx

 cx - č
 gx - dž
 sx - š
 zx - ž
 h - h

Ovo su "izborna" slova:
 hq - kao "tvrdo" h (frikativni suglasnik, pr. češko h gdje je hrvatski g u hlavna)
 hx - kao njemačko ch u Bach ili špansko j u Juan
 wx - šč
 q - kao meki glas, koji omekšava prethodni suglasnik
 x - ks

U slovio nema dijakritičkih znakova. Č se piše kao c sa x. Ovaj sistem dopušta lahki prenos preko računara i druge komunikacijske mreže bez potrebe za posebnim fontovima.

Slovio se može pisati i ćirilicom:

 A a - А a
 B b - Б б
 C c - Ц ц
 Cx cx - Ч ч
 D d - Д д
 E e - Е е
 F f - Ф ф
 G g - Г г
 Gx gx - ДЖ дж
 H h - Х х
 I i - И и
 J j - Й й
 K k - К к
 L l - Л л
 M m - М м
 N n - Н н
 O o - О о
 P p - П п
 R r - Р р
 S s - С с
 Sx sx - Ш ш
 T t - Т т
 U u - У у
 V v - В в
 X x - Кс кс
 Wx wx - Щ щ
 Z z - З з
 Zx zx - Ж ж

 Primjer teksta na sloviu 

Slovio es novju mezxunarodju jazika ktor razumijut cxtirsto milion ludis na celoju zemla. Ucxijte Slovio tper!
Словио ес новйу межународйу йaзикa ктор рaзумийут чтирсто милион лудис на целойу землa. Учийте Словио тпер!
Slovio je novi međunarodni jezik kojeg razumije četiristo miliona ljudi na cijeloj zemlji. Učite slovio sad!

 Također pogledajte 
 Lydnevi
 Vanjski linkovi 
 Službena stranica

Kategorija:Slavenski jezici
Kategorija:Umjetni jezici